Latest
ବିଗ୍‌ ବି ଅମିତାଭ ବଚ୍ଚନଙ୍କ ଖୁଲାସା,୧୮ବର୍ଷ ପୂର୍ବେ କେବିସି ଚାଲୁଥିବା ସମୟରେ ହୋଇଥିଲେ ଏହି ଗମ୍ଭୀର ରୋଗର ଶିକାର
ବିଗ୍‌ ବି ଅମିତାଭ ବଚ୍ଚନଙ୍କ ଖୁଲାସା,୧୮ବର୍ଷ ପୂର୍ବେ କେବିସି ଚାଲୁଥିବା ସମୟରେ ହୋଇଥିଲେ ଏହି ଗମ୍ଭୀର ରୋଗର ଶିକାର
Last updated Nov 22, 2018
indiatvnews.com
0
ସେୟାର
ମୁମ୍ବାଇ : ବୁଧବାର କୌନ ବନେଗା କରୋଡ଼ପତିରେ ହଟ୍‌ ସିଟ୍‌ରେ ବସିବାର ସୌଭାଗ୍ୟ ପାଇଥିଲେ କାଜଲ ପଟେଲ । ଖେଳ ଆରମ୍ଭ ହେବା ପରେ କାଜଲଙ୍କୁ ଏକ ଏମିତି ପ୍ରଶ୍ନ ଆସିଥିଲା, ଯାହା ବିଗ୍‌ ବିଙ୍କୁ ୧୮ବର୍ଷ ପଛକୁ ନେଇ ଯାଇଥିଲା । ଏହି ପ୍ରଶ୍ନକୁ ଦେଖି ବିଗ୍‌ ବି ୧୮ବର୍ଷ ପୂର୍ବେ ଯେଉଁ ରୋଗରେ ଆକ୍ରାନ୍ତ ହୋଇଥିଲେ,ସେ ବିଷୟରେ ସମସ୍ତଙ୍କୁ ଜଣାଇଥିଲେ ।
TheKidsLogic.com
ସୂଚନା ମୁତାବକ, କାଜଲଙ୍କ ଆଗରେ ୪୦,୦୦୦ ଟଙ୍କା ପାଇଁ ପ୍ରଶ୍ନ ରଖାଯାଇଥିଲା । ପ୍ରଶ୍ନଟି ଟିବି ରୋଗ ସହ ଜଡ଼ିତ ଥିଲା । ଏହି ପ୍ରଶ୍ନର ଉତ୍ତର କାଜଲ ରଖି ସାରିବା ପରେ ବିଗ୍‌ ବି ନିଜେ ଏହି ରୋଗରେ ପୀଡ଼ିତ ହୋଇ ସାରିଥିବା କହିଥିଲେ । ସେ କହିଥିଲେ, ‘୨୦୦୦ମସିହାରେ ମୁଁ କେବିସିର ସୁଟିଂ କରୁଥିବା ବେଳେ ମୋ ପିଠିରେ ଯନ୍ତ୍ରଣା ଆରମ୍ଭ ହୋଇଥିଲା। କିନ୍ତୁ ମୁଁ ଏହାକୁ ଅଣଦେଖା କରି ଦେଇଥିଲି । ଅଧିକ ସମୟ ଚେୟାରରେ ବସୁଥିବାରୁ ଏପରି ହେଉଥିବା ଭାବି ମୁଁ ମୋର ଚିକିତ୍ସା କରାଇ ନଥିଲି । ଯେତେବେଳେ ଅସହ୍ୟ ଯନ୍ତ୍ରଣା ହେଲା ସେତେବେଳେ ଯାଇ ମୁଁ ପରୀକ୍ଷା କରାଇଥିଲି । ପରୀକ୍ଷା ପରେ ମୋ ସ୍ପାଇନାଲ ଟ୍ୟୁବରକୁଲୋସିସ୍‌ ହୋଇଥିବା ସାମ୍ନାକୁ ଆସିଥିଲା । ପରେ ମୋର ଚିକିତ୍ସା ଆରମ୍ଭ ହେଲା । ଏହି ରୋଗ ପାଇଁ ଦିନକୁ ମୁଁ ୮-୯ଟି ବଟିକା ଖାଉଥିଲି । ଧୈର୍ଯ୍ୟର ସହ ମୁଁ ଏହି ରୋଗର ଚିକିତ୍ସା କରାଇଥିଲି, ଯାହା ପାଇଁ ଆଜି ମୁଁ ଆପଣମାନଙ୍କ ଆଗରେ ବସିଛି।’
ପୂର୍ବବର୍ତ୍ତୀ ଖବର
ମେଲବର୍ଣ୍ଣ ଟି-୨୦ରେ ଦର୍ଶକ ହେବେ ରାଷ୍ଟ୍ରପତି ରାମନାଥ କୋବିନ୍ଦ!
ପରବର୍ତ୍ତୀ ଖବର